SPCG รับเต็ม! เงินปันผลจาก 2 บริษัทลูก 255 ลบ.
SPCG รับเต็ม! เงินปันผลจาก 2 บริษัทลูก ซึ่งดำเนินธุรกิจโซลาร์ฟาร์ม มูลค่า 255.58 ลบ.
15 มิ.ย. 2559

บริษัท เอสพีซีจี จำกัด (มหาชน) หรือ SPCG ระบุว่า ตามที่บริษัทถือหุ้น 99.99% ในบริษัท โซล่า เพาเวอร์ จำกัด (SPC) ซึ่งเป็นผู้พัฒนาโครงการโซลาร์ฟาร์มรวม 34 โครงการ และบริษัท โซลาร์ เพาเวอร์ แอสเซ็ท จำกัด (SPA) ซึ่งเป็นผู้พัฒนาโครงการโซลาร์ฟาร์มรวม 2 โครงการ เพื่อจำหน่ายไฟฟ้าตามสัญญาซื้อขายไฟฟ้ากับการไฟฟ้าส่วนภูมิภาค (กฟภ.) นั้น ล่าสุดทั้งสองบริษัทได้จ่ายเงินปันผลให้กับบริษัทรวม 255.58 ล้านบาท
โดยที่ประชุมคณะกรรมการของ SPC เมื่อวันที่ 3 มิ.ย.59 มีมติอนุมัติจ่ายเงินปันผลให้แก่ผู้ถือหุ้น ซึ่งบริษัทในฐานะผู้ถือหุ้นจึงได้รับสิทธิรับเงินปันผลดังกล่าวเป็นจำนวน 233.99 ล้านบาท และที่ประชุมคณะกรรมการของ SPA เมื่อวันที่ 3 มิ.ย.59 มีมติอนุมัติจ่ายเงินปันผลให้แก่ผู้ถือหุ้น ซึ่งบริษัทในฐานะผู้ถือหุ้นจึงได้รับสิทธิรับเงินปันผลดังกล่าวเป็นจำนวน 21.59 ล้านบาท